নির্বাচনী প্রতিশ্রুতি কতটা পূরণ করা সম্ভব হয়েছে- এমন প্রশ্নের জবাবে ইউপি চেয়ারম্যান আবদুস সালাম হাওলাদার বলেন, ইতিমধ্যে নলকূপ স্থাপন, রাস্তা নির্মাণের মত কিছু প্রতিশ্রুতি পূরণ করা সম্ভব হয়েছে। নির্বাচনী ইশতেহারে সবচেয়ে বড় প্রতিশ্রুতি ছিল পতিত খাসজমিতে নিঃস্ব মানুষের পুনর্বাসন করা। ঢালচরের দক্ষিণ-পশ্চিমে কয়েক হাজার একর খাস জমি বন বিভাগের আওতায় রয়েছে। সেখানে কোন বন নেই। বনায়নের সুযোগও নেই। ইতিমধ্যে ওই জমির বয়স প্রায় ৫০ বছর অতিক্রান্ত হয়েছে। আইনি জটিলতার কারণে বন্দোবস্ত দেওয়া সম্ভব হচ্ছে না। এ বিষয়ে সরকারের সংশ্লিষ্ট দপ্তরগুলোর মাধ্যমে যোগাযোগের মাধ্যমে সমস্যা সমাধানের চেষ্টা চলছে।